### Resume

Større regnhændelser, som vi oplever hyppigere medfører ofte skader, som koster samfundet mange penge. Når skader skal forebygges i form af klimatilpasningsprojekter kræver det ligeledes meget store investeringer. I nye boligområder er det muligt, at forebygge de problemer vi ser i byområderne i dag. Regnvandsdisponeringsplaner og regnvandshåndteringsplaner er værktøjer, der kan skabe grundlag for en hensigtsmæssig disponering/håndtering af overfladevand i nye boligområder.

Udvalget orienteres om arbejdet med vandhåndtering.

### Sagsfremstilling

Af Spildevandsplanen 2020 fremgår, at der skal arbejdes med vandhåndtering i helhedsperspektiv, dvs. regnvandsdisponeringsplaner.

Regnvandsdisponeringsplaner og regnvandshåndteringsplaner

Vi skelner mellem regnvandsdisponeringsplaner og regnvandshåndteringsplaner. Regnvandsdisponeringsplanen gælder for et helt vandopland. Regnvandshåndteringsplanen gælder for et lokalplanområde, som er en del af et større vandopland. Hvis der er udarbejdet en regnvandsdisponeringsplan, skal regnvandshåndteringsplanen respektere regnvandsdisponeringsplanen.

Begge ovennævnte planer omfatter afledning af regnvand generelt set, men specifikt i relation til klimatilpasning til ekstremregn skal regnvandshåndteringsplanen sikre en passende integration af klimatilpasning i byudviklingen (etablering af ny by, byomdannelse o.l.), således:

* byudvikling udføres, så der ikke sker skader på nye bygninger under ekstremregn inden for byudviklingsområdet, og
* regnvandshåndteringen indenfor byudviklingsområdet, som minimum ikke påvirker omgivelserne udenfor byudviklingsområdet negativt i forhold til før byudviklingen.

Regnvandsdisponeringsplan:

Når vi skal håndtere vand, er der behov for at se på vandets strømning i et helt vandopland. Regnvandsdisponeringsplaner beskriver eksisterende og fremtidige principper for dispoinering af regnvandsafledning i et helt hydrologisk opland. Planerne udarbejdes i et samarbejde mellem Vejle Kommune og [adresse]. Når der fremover skal udføres anlægsarbejder i et område, hvor der er udarbejdet en regnvandsdisponeringsplan, skal samspillet mellem tilløb og afledning af regnvand forholde sig til den omkringliggende by, som beskrevet i regnvandsdisponeringsplanen. Regnvandsdisponeringsplaner består af tekniske og hydrauliske beregninger og vurderinger, som skal ses som et supplement til f.eks. helhedsplaner. I den forbindelse kan der opnås synergier til en rekreativ udnyttelse af vandet.

Den første regnvandsdisponeringsplan, som forvaltningen har valgt at udarbejde, er i vandopland til [adresse] er udfordret i forhold til vandhåndtering. Planen fremlægges på næste møde i Klima, Natur og Miljøudvalget.

Lærke Dahl:

Regnvandshåndteringsplaner er relateret til en lokalplan. En regnvandhåndteringsplan beskriver vandhåndteringen i et givet lokalplanområde. Bygherre skal redegøre for vandhåndtering; en regnvandhåndteringsplan er nødvendig for, at sikre at vandhåndteringen opfylder krav i spildevandsplanen vedrørende håndtering af hverdagsregn samt dokumenterer, at der ikke sker skade på nye bygninger, og at byudviklingsområdet ikke påvirker omgivelserne negativt. Planen kan understøtte en rekreativ udnyttelse af byudviklingsområdet til gavn for de borgere, der skal bo i området.

Projekt fælles om vandhåndtering

Sideløbende med arbejdet omkring regnvandsdisponeringsplaner og regnvandshåndteringsplaner arbejdes der i Forvaltningen med et samarbejdsprojekt omkring vandhåndtering i nye udbygningsområder; vi ser på hverdagsregn, ekstremregn, havvand og terrænnært grundvand. Projektet omhandler fælles forståelse og indsigt i vandhåndtering, synliggørelse af samarbejdsflader og optimering af proces fra et nyt boligområde planlægges til det er færdigudbygget med boligere og tiltag til håndtering af vand.

Der er planlagt 2 fælles workshops med deltagelse fra syv afdelinger og [adresse]. Der udarbejdes et procesdiagram med beskrivelse af opgaver og opmærksomhedspunkter, en skabelon til regnvandhåndteringplan, en vejledning til udvikler i udarbejdelse af regnvandhåndteringsplan og et kort inspirationskatalog med eksempler på gode regnvandsløsninger. Projektet skal ses som et element i en løbende forbedring af arbejdet med fremtidens bæredygtig vandhåndtering.

### Klima og resiliensvurdering

Arbejdet med vandhåndtering er i høj grad med til at gøre Vejle til en resilient kommune.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | orienteringen tages til efterretning. |

### Beslutning

Taget til efterretning.

Silas Laursen var fraværende.